6. október 2019 lést Haraldur Hafsteinn Ólafsson eða Haddi eins og við Kerhraunarar vorum vön að kalla hann , Haddi var einn af frumbyggjum Kerhraunsins . Haddi og eiginkona hans Halldóra Bjarney Þorsteinsdóttir eða Gógó eins og hún var alltaf kölluð ( lést 2010 ) keyptu lóð nr. 13 í Kerhrauni fyrir allavega 25 árum og eyddu ekki ófáum stundum við að byggja sér fallegt sumarhús og gróðursetja . Haddi var fróður um Kerhraunið og oft gott að leita upplýsinga hjá honum um fyrstu ár Kerhraunsins Haddi og Gógó stóðu vel undir því að vera kölluð „ Frumbyggjar Kerhraunsins “ og á stundu sem þessari senda Kerhraunarar hlýjar kveðjur til ástvina . Kæra fjölskylda , börn og barnabörn , við vottum ykkur okkar dýpstu samúðarkveðjur . Sárt er vinar að sakna . Sorgin er djúp og hljóð . Minningar mætar vakna . Margar úr gleymsku rakna . Svo var þín samfylgd góð .